Daerah Khusus Ibukota Jakarta

Daerah Khusus Ibukota Jakarta meyalo DKI Jakarta  yito ibu kota lo negara Indonesia wawu kota u damanga da'a to lipu botiya. Jakarta bilulo'aliyo to barat laut lo pulo Jawa. Omo'omolu mayi tangguliyo Sunda Kelapa, Jayakarta, wawu Batavia.
Tanggalo Jakarta 664,01 km² (deheto: 6.977,5 km²), wolo jumula penduduk 10.557.810 lota (2019). Wilayah metropolitan Jakarta (Jabodetabek) jumula lo penduduk mo'oma 28 juta lota.
DKI Jakarta taya-tayade 1 Kabupaten wawu 5 kota:
 Kabupaten Administrasi Kepulauan Seribu (Pusat Pemerintahan / Ibu Kota : Pulau Pramuka)
 Kota Administrasi Jakarta Barat (Jakbar)
 Kota Administrasi Jakarta Pusat (Jakpus)
 Kota Administrasi Jakarta Selatan (Jaksel)
 Kota Administrasi Jakarta Timur (Jaktim)
 Kota Administrasi Jakarta Utara (Jakut)

Iklim 
Jakarta botiya suhu lo dupotiyo mopatu wawu mohengu meyalo iklim tropis. Sembo polodidi to Jakarta modehu to hulalo Januari wawu Pebruari wolo rata-rata dehu lo didi 350 milimeter wawu suhu rata-rata 27 °C. Dehu lo didi to hulalo Januari wawu Pebruari botiya ti'otutuwa da'a sambe Jakarta he'odungga lo banjir to hulala botiya.
Polodulahe to Jakarta modehu to hulalo Agustus, dehu lo didi bolo 60 milimeter. Hulalo September wawu Oktober sembo lo patu da'a to Jakarta, suhu udara mo'oma 40°C .. Suhu rata-rata tahunan berkisar antara 25°-38 °C (77°-100 °F).

Referensi 

Daerah Khusus Ibukota Jakarta
Provinsi to Indonesia